[{"text_idx": "#000002", "text": "Bydd miloedd o redwyr yn cymryd rhan yn ras 10k Bae Abertawe Admiral y penwythnos hwn."}, {"text_idx": "#000003", "text": "Bydd y 42fed ras 10k yn dechrau am 11am ddydd Sul yma a bydd miloedd o wylwyr yn gallu gweld tua 4,000 o redwyr yn cymryd rhan ynddi. Mae torfeydd yn debygol o ddechrau ymgasglu am oddeutu 8.30am."}, {"text_idx": "#000004", "text": "Bydd nifer o rasys eraill yn digwydd hefyd, gan gynnwys y rasys 1k a 3k i redwyr iau, ras i fasgotiaid a ras cadair olwyn 10k. Mae\u2019r cyfle i gofrestru ar gyfer pob ras bellach wedi dod i ben ac ni chaniateir unrhyw gofrestriadau hwyr ar y dydd."}, {"text_idx": "#000005", "text": "Meddai Aelod Cabinet y cyngor, Robert Francis-Davies, \u201cYn ogystal a\u0302 rhedwyr eli\u0302t, bydd llawer o bobl eraill o bob oed yn rasio rhwng San Helen a\u2019r Mwmbwls. Bydd awyrgylch hyfryd, cyfeillgar sy\u2019n addas i\u2019r teulu.\u201d"}, {"text_idx": "#000006", "text": "Diolchodd i breswylwyr a busnesau y gall y newidiadau ffyrdd y bwriedir iddynt gadw rhedwyr a gwylwyr yn ddiogel effeithio arnynt."}, {"text_idx": "#000008", "text": "Mae Cyngor Abertawe yn gofyn i redwyr a chefnogwyr gyrraedd yn gynnar gan fod meysydd parcio\u2019n cael eu defnyddio gan lawer ac mae traffig yn cronni yn agos i brif faes parcio\u2019r digwyddiad."}, {"text_idx": "#000009", "text": "Bydd dulliau rheoli traffig ar waith, a bydd rhai ffyrdd ar gau o 5:30am. Bydd traffig yn dechrau cronni o\u2019r amser hwn."}, {"text_idx": "#000010", "text": "Gellir parcio am ddim ar y Rec ar bwys maes rygbi San Helen, Cae Lacrosse Parc Singleton ac o flaen ac wrth ochr Neuadd y Ddinas Bydd lleoedd parcio ychwanegol ar gael ym maes parcio gorllewin y Ganolfan Ddinesig. Caniatewch ddigon o amser oherwydd y cynnydd disgwyliedig mewn traffig. Ar gyfer peiriannau llywio lloeren, defnyddiwch y co\u0302d post SA2 0AU."}, {"text_idx": "#000011", "text": "Bydd y newidiadau ffyrdd ar waith ddydd Sul yma"}, {"text_idx": "#000012", "text": "Mumbles Road: Ar gau i\u2019r ddau gyfeiriad o\u2019i chyffordd a\u0302 Guildhall Road South i\u2019w chyffordd a\u0302 Sketty Lane. Caniateir i geir adael y Rec i gyfeiriad y gorllewin (hynny yw: i gyfeiriad y Mwmbwls) o ganol dydd."}, {"text_idx": "#000017", "text": "Mae\u2019r cwrs cyflym a gwastad yn dilyn ehangder Bae Abertawe \u2013 perffaith i redwyr a gwylwyr. Map o\u2019r cwrs a mannau bloeddio cymeradwyaeth \u2013 "}, {"text_idx": "#000018", "text": "Mae angen i gyfranogwyr wneud eu ffordd i Mumbles Road lle ca\u0302nt eu trefnu a\u2019u cyfeirio i\u2019r llociau cychwyn, yn seiliedig ar eu hamser gorffen rhagweledig. Dylai cyfranogwyr ymgasglu ar gyfer y ras o leiaf 10 munud cyn dechrau\u2019r ras. Rhaid cysylltu\u2019r rhifau ras wrth flaen y topiau rhedeg. Rhaid i redwyr lenwi\u2019r ffurflen feddygol sydd ar gefn y rhif. Ni ddylid plygu na thorri rhifau ras."}, {"text_idx": "#000019", "text": "Rhaid i redwyr ufuddhau i gyfarwyddiadau pob swyddog digwyddiad neu farsial cwrs. Darperir gorsaf dw\u0302r mwnol gan bartner hydradu\u2019r digwyddiad Princes Gate Mineral Water ar y pwynt 5k. Gofynnir i bob rhedwr roi eu poteli dw\u0302r gwag yn y biniau ba ddarperir fel y gellir eu casglu a\u2019u hailgylchu i greu potel eraill."}, {"text_idx": "#000020", "text": "Gofynnir i bob gorffennwr symud drwy\u2019r twndisau ac allan ohonynt unwaith y maent wedi casglu eu dw\u0302r a\u2019u medal. Bydd staff wrth law i helpu rhedwyr."}, {"text_idx": "#000021", "text": "Mae lleoedd ar gyfer pob ras yn llawn felly ni fyddwch yn gallu cofrestru i gael lle."}, {"text_idx": "#000023", "text": "Darperir cymorth cyntaf gan Ambiwlans Sant Ioan. Byddant ar hyd y llwybr a bydd ganddynt ganolfan yn yr ardal orffen. Dylai rhedwyr y mae angen eu help arnynt roi gwybod i\u2019r marsial neu\u2019r stiward agosaf am hyn. Cyn y ras, rhai i bob rhedwr lenwi ffurflen manylion meddygol sydd ar gefn ei rif ras. Ni ddylai cyfranogwyr redeg os ydynt yn teimlo\u2019n anhwylus neu os ydynt newydd fod yn sa\u0302l Mae\u2019r man plant coll yn y babell wybodaeth ym Mhentref y Ras ar y Rec."}, {"text_idx": "#000024", "text": "Caiff lluniau o\u2019r ras eu tynnu ar hyd y cwrs a byddant ar gael i\u2019w prynu drwy ddeuddydd neu dridiau ar o\u0302l y ras."}, {"text_idx": "#000025", "text": "Bydd canlyniadau\u2019r ras ar gael yn dilyn y ras yn "}]